Steppeblomsterfluer

Steppeblomsterfluer (slekten Paragus) er en gruppe av fluer som tilhører familien blomsterfluer (Syrphidae). Det er kjent rundt 100 arter, fem forekommer i Norge.


== Utseende ==
Små (3–7 mm), kompakte, litt flate blomsterfluer, kroppen er svart bortsett fra at de gjerne har røde tegninger på bakkroppen, kledt med korte hår. Hodet er stort, fasettøynene mer eller mindre kledt med korte hår. De møtes i pannen hos hannene, men ikke hos hunnene. Ansiktet er temmelig flatt og blekgult på farge. Antennene har et langt og smalt tredje ledd, antennebørsten sitter festet oppe på dette nær roten. Vingene er rundede og glassklare. Bakkroppen er litt flat og omtrent jevnbred, helt svart eller med røde tegninger. Beina er slanke, baklårene er mørke, ellers overveiende gule. Slekten deles opp i to underslekter. Hos underslekten Paragus en fasettøynenes hår samlet i vertikale striper, mens hos underslekten Pandasyophthalmus er det jevnt fordelt utover.


== Levevis ==
Disse blomsterfluene finnes helst på varme, tørre steder, mange av artene på eller ved strender. Larvene lever av bladlus, mest på arter som lever på trær eller på røtter.


== Utbredelse ==
Slekten Paragus forekommer i alle verdensdeler.


== Systematisk inndeling med nordiske arter ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Syrphinae
slektsgruppe Paragini – bare én slekt:
slekten steppeblomsterfluer, Paragus Latreille, 1804
underslekten Paragus (i snever forstand)
Paragus albifrons (Fallén, 1817) – finnes i det sørøstlige Sverige
Paragus bicolor (Fabricius, 1794) – noen få funn i Sverige og Danmark
rødhalet steppeblomsterflue, Paragus finitimus Goeldlin de Tiefenau, 1971 – ved Oslofjorden, ett funn i indre Sogn
sølvpudret steppeblomsterflue, Paragus pecchiolii Rondani, 1857 – langs kysten til Hardanger
fjellsteppeblomsterflue, Paragus punctulatus Zetterstedt, 1838 – sentrale fjellområder i Sør-Norge, også i Nordland
underslekten Pandasyophthalmus
Paragus constrictus Simic, 1986 – Vestjylland og Skåne i Norden, funnet for første gang i Norge i Oslo, 2008
svarthåret steppeblomsterflue, Paragus haemorrhous Meigen, 1822 – langs kysten til Rogaland
slank steppeblomsterflue, Paragus tibialis (Fallén, 1817) – ved Oslofjorden


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
Falck, M. 2011. Paragus constrictus Simic, 1986 (Diptera, Syrphidae) new to Norway, with some notes on the rare species Paragus punctulatus Zetterstedt, 1838. Norwegian Journal of Entomology 58: 124-125.
Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Torp, E. 1994. Danmarks svirrefluer (Diptera: Syrphidae). Apollo Books, Stenstrup.


== Eksterne lenker ==
(en) steppeblomsterfluer i Encyclopedia of Life 
(en) steppeblomsterfluer i Global Biodiversity Information Facility 
(no) steppeblomsterfluer hos Artsdatabanken 
(sv) steppeblomsterfluer hos Dyntaxa 
(en) steppeblomsterfluer hos Fauna Europaea 
(en) steppeblomsterfluer hos ITIS 
(en) steppeblomsterfluer hos NCBI 
(en) Kategori:Paragus – bilder, video eller lyd på Wikimedia Commons 
Paragus – detaljert informasjon på Wikispecies 
www.syrphidae.com/ – the Syrphidae website
Norsk entomologisk forening – for deg som vil lære mer om insekter.